b'\n_START_ARTICLE_\nSextant Bris\n_START_PARAGRAPH_\nUn sextant Bris o minisextant Bris no \xc3\xa9s pr\xc3\xb2piament un sextant, \xc3\xa9s un petit dispositiu de mesura d\'angles usat en navegaci\xc3\xb3 astron\xc3\xb2mica._NEWLINE_F\xc3\xa0cil de fabricar a un baix cost, serveix com a instrument de precisi\xc3\xb3 per a calcular la posici\xc3\xb3 d\'acord amb observacions del Sol; pot ser per aix\xc3\xb2 un bon sistema de reserva en cas de fallada del GPS. Tamb\xc3\xa9 serveix com a "joguina" educativa als interessats a aprendre i practicar navegaci\xc3\xb3 astron\xc3\xb2mica._NEWLINE_L\'inventor del sextant Bris \xc3\xa9s Sven Yrvind (Lundin), que el va desenvolupar com a part d\'un projecte de recerca d\'un aparell de baix cost i tecnologia que pogu\xc3\xa9s usar-se en els viatges transoce\xc3\xa0nics. Est\xc3\xa0 fet de dues estretes peces planes de vidre, (portaobjectes de microscopi), muntades de manera r\xc3\xadgida i permanentment en forma de V a un tercer tros de vidre pla amb filtre solar per protegir l\'ull.\n_START_SECTION_\nEtimologia\n_START_PARAGRAPH_\nBris ve del suec brisa. \xc3\x89s tamb\xc3\xa9 el nom utilitzat per Yrvind per a diverses de les seves embarcacions de vela.'